|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE ZENIČKO-DOBOJSKI KANTON OPĆINA ZAVIDOVIĆI |  |  |

Broj:

Datum:

Na osnovu člana 7. Pravilnika o postupku javnog konkursa za raspolaganje nekretninama u vlasništvu Federacije BIH , kantona, općina i gradova (“Sl. Novine Federacije BIH“, broj: 17/14), člana 5. stav 2. Odluka o načinu i uslovima javne prodaje nekretnina u vlasništvu općine Zavidovići («Službeni glasnik općine Zavidovići», broj: 7/17, 10/18, 9/19), objavljuje se

**O G L A S**

o prodaji nekretnina označenih sa k.č. 15/7, k.o. Mustajbašići,

k.č. 1265/3 i k.č. 1578/24 k.o. Zavidovići

1. Objavljuje se oglas za prodaju neizgrađenog gradskog građevinskog zemljišta u vlasništvu općine Zavidovići označenog sa:

* k.č. 15/7 zv. «Bare» površine 2545 m2, upisana u P.L. 1097 k.o. Mustajbašići, odnosno upisano u Zemljišnoknjižni uložak broj 57 k.o. Mustajbašići vlasništvo općina Zavidovići, sa dijelom 1/1.
* k.č. 1265/3 zv. „Đurića gaj“ pov. 470 m2, upisana u P.L. 2392 k.o. Zavidovići odnosno upisano u Zemljišnoknjižni uložak broj 200 k.o. Zavidovići vlasništvo općina Zavidovići, sa dijelom 1/1.
* k.č. 1578/24 zv.“14. April“ dvorište pov. 488 m2, upisana u P.L. 232 k.o. Zavidovići posjed Općina Zavidovići, sa dijelom 1/1 odnosno upisana u Zemljišnoknjižni uložak broj: 4915 k.o. Zavidovići vlasništvo općina Zavidovići sa dijelom 1/1.

Prema Regulacionom planu „Ekonomija-Batvice“ Zavidovići na parceli označenoj sa k.č. 15/7 k.o. Mustajbašići predviđena je izgradnja poslovno proizvodnog objekta, a na parceli označenoj sa k.č. 1265/3 k.o. Zavidovići prema Regulacionom planu „Centar I“ Zavidovići predviđena je izgradnja stambeno- poslovnog objekta spratnosti prizemlje i tri sprata.

Prema Urbanističkom planu grada Zavidovići na parceli označenoj sa k.č. 1578/24 k.o. Zavidovići predviđena je izgradnja poslovno stambenog objekta.

2. Prodaja građevinskog zemljišta izvršit će se putem javnog nadmetanja-licitacije, koja će se održati dana **05.11.2019**. godine u zgradi općine Zavidovići „Velika sala“, sljedećim redosljedom:

- k.č. 15/7 k.o. Mustajbašići sa početkom u 11,00 sati.

- k.č. 1265/3 k.o. Zavidovići sa početkom u 12,00 sati.

- k.č. 1578/24 k.o. Zavidovići sa početkom u 13,00 sati.

3. Početna prodajna cijena predmetnih nekretnina iznosi kako slijedi:

- za k.č. 15/7 k.o. Mustajbašići 17.815,00 KM odnosno 7,00 KM/m2,

-za k.č. 1265/3 k.o. Zavidovići 89.300,00 KM odnosno 190,00 KM/m2,

- za k.č. 1578/24 k.o. Zavidovići 29.280,00 KM odnosno 60,00 KM/m2,

4. Za učešće u postupku licitacije, učesnici su dužni uplatiti (kaparu) u iznosu od 10 % od početne prodajne cijene koji se uplaćuje na račun općine Zavidovići broj: 1020320000027070, vrsta prihoda 722431, šifra općine 102 prije početka licitacionog postupka, o čemu će Komisiji podnijeti dokaz o izvršenoj uplati (ukoliko jedan učesnik učestuje u licitaciji za dvije ili sve nekretnine koje su predmet licitacije kapara u iznosu od 10% uplaćuje se za svaku nekretninu posebno).

Kapara će se vratiti neuspjelom ponuđaču, a uspjelom ponuđaču koji ne zaključi ugovor kapara se neće vratiti.

5. Pravo učešća na javnom nadmetanju (licitaciji) imaju sva fizička i pravna lica.

Fizička lica koja učestuju u javnom nadmetanju (licitaciji) potrebno je da komisiji na uvid dostave jedan od identifikacionih dokumenata (lična karta, pasoš ili notarski ovjerena punomoć lica koja ih opunomoćuje).

Pravna lica koja učestuju u javnom nadmetanju potrebno je da komisiji na uvid dostave ovjerenu fotokopiju dokaza o upisu u sudski registar pravnog lica kao i ovlaštenje lica koje ih predstavlja.

6. Zainteresovana lica mogu izvršiti uvid u stanje nekretnine, dokumentaciju o nekretnini koja se prodaje kao i sve ostale informacije u vezi sa oglasom mogu se dobiti u Službi za upravu geodetskih, imovinsko pravnih poslova i urbanizma općine Zavidovići, Safetbega Bašagića bb svakog radnog dana od 07,00 sati do 15,30 sati (kancelarija broj 116) odnosno u slučaju potrebe razgledanja nekretnine, kontakt telefon broj 032/206-767.

7. Sa učesnikom licitacije koji izlicitira najvišu cijenu, zaključit će se kod notara ugovor o kupoprodaji nekretnine.

Prodajnu cijenu navedene nekretnine učesnik licitacije sa kojim će se zaključiti ugovor obavezan je uplatiti u roku od 15 dana od dana potpisivanja ugovora. Predaja nekretnine u posjed izvršit će se u roku od 8 dana nakon isplate kupoprodajne cijene, o čemu će se sačiniti zapisnik o primopredaji.

8. Troškove izrade notarske obrade ugovora i porez snosi kupac.

9. Postupak licitacije predmetne nekretnine provest će komisija za provođenje javnog nadmetanja-licitacije nekretnina u vlasništvu općine Zavidovići.

10. Oglas za prodaju nekretnine iz člana 1. oglasa objavit će se u dnevnom listu F BIH, na oglasnoj tabli općine Zavidovići i na internet stranici općine Zavidovići.

OPĆINSKI NAČELNIK

mr.sci. Hašim Mujanović